

ประกาศเทศบาลตำบลสระบัว

เรื่อง ประกาศเชิญชวนเข้าร่วมประชาคมท้องถิ่นระดับตำบล เทศบาลตำบลสระบัว

..............................................

 ด้วยเทศบาลตำบลสระบัว จะดำเนินการประชุมประชาคมท้องถิ่นระดับตำบล เพื่อพิจารณาให้ความเห็นร่างแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 1/2567 และรับทราบสภาพปัญหาและความต้องการของประชาชนโดยรวม เพื่อนำมาปรับปรุงแผนพัฒนาท้องถิ่น **ในวันอังคาร ที่ 27 กุมภาพันธ์ 2567 เวลา 10.00 น. ณ ห้องประชุมเทศบาลตำบลสระบัว ชั้น 2** เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 ข้อ 22 และเกิดกระบวนการ มีส่วนร่วมการบริหารราชการเพื่อบรรลุเป้าหมาย เกิดประโยชน์สุขของประชาชน เกิดผลสัมฤทธิ์ต่อภารกิจ ของรัฐ และมีประสิทธิภาพและเกิดความคุ้มค่าในเชิงภารกิจของรัฐเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น

 เพื่อปฏิบัติให้เป็นไปตามระเบียบ เทศบาลตำบลสระบัว จึงขอประกาศเชิญชวนให้ประชาชน ทุกภาคส่วนเข้าร่วมประชุมประชาคมท้องถิ่นระดับตำบล ตามวัน เวลาและสถานที่ดังกล่าวข้างต้น

 จึงประกาศมาให้ทราบโดยทั่วกัน

ประกาศ ณ วันที่ 15 กุมภาพันธ์ พ.ศ. 2567



(นายลิขิต หงษ์วิไล)

นายกเทศมนตรีตำบลสระบัว